**סימני חיים-מבוא**

**⏴ במבט חדש לכיתה ב**

**היקף יחידת הלימוד:** שיעור אחד

**עמודים:** 5 - 15

**מטרות**

* התלמידים יבחינו בין יצורים חיים לבין דוממים(שאינם חיים) .
* התלמידים יציינו את סימני החיים המשותפים ליצורים חיים: נשימה, הזנה, תנועה, רבייה ויצירת תקשורת.

**שיעור מבוא ליחידות לימוד הבאות שתעסוקנה בסימני חיים (מאפייני חיים)**

**מהלך השיעור**

| **מרכיבי מעגל הלמידה** | **פעילויות** |
| --- | --- |
|  | * פותחים בקריאת מארגן הלמידה המוקדם שבעמוד 16 (הפסקה בראש העמוד) ומקיימים דיון סביב הרעיון המופיע בפסקה זו .

בפסקה מופיעה קביעה המתייחסת למאפיינים של יצור חי : "רק מי שיש לו את כל סימני החיים האלה(נושמים, ניזונים, גדלים ומתפתחים, נעים, מתרבים, יוצרים תקשורת) נחשב יצור חי!". נשאלת השאלה - האמנם?* ממשיכים בדיון ומאתגרים את הנאמר בפסקה קודמת.
* קוראים את בועית הדיבור בעמוד 16 מקיימים דיון על דברי הדמות ושואלים:
* האם האש היא יצור חי?

"סיפורה של האש" נועד לעמת את התלמידים ביחס לתפיסות המייחסות סימני חיים גם לדוממים(שאינם חיים) אחרים. מומלץ לנתח את "טענותיה" של האש אחת לאחת במקביל לפעולות החיים שמוצגות בתמונות: האומנם האש "אוכלת" עץ? האומנם האש "נושמת אוויר"? האם ההתפשטות של האש דומה להתרבות של יצורים חיים (הכוללת חיפוש בני זוג, היריון, לידה וכדומה)? * קוראים את השיח בין הדמויות, עמוד 17 ומקיימים דיון לאיתור ידע קודם ותפיסות חלופיות.

הדמויות משמשות כבבואה לתפיסות החלופיות של התלמידים והן נועדו לאפשר לתלמידים לשקף את תפיסותיהם. חשוב לתעד את התפיסות החלופיות שעולות בכיתה ולשוב ולהתייחס אליהן במהלך הלמידה. כך הופך הדיון לכלי בעל ערך המאפשר תכנון של המשך הלמידה ומסייע בבחינת תהליך התפתחות ההבנה של התלמידים.יחידת לימוד זו פותחת את הלמידה בנושא מאפייני חיים של יצורים חיים: נשימה, הזנה, תנועה, רבייה ויצירת תקשורת. הטיפול בכל אחד ממאפייני החיים כולל התייחסות לתהליכים המתרחשים אצל הצמחים, אצל בעלי החיים ואצל האדם. הצגה כזו מסייעת לפתח תפיסה מערכתית של עולם החי, שתהליכים מרכזיים דומים מאפיינים אותו. נוסף על כך, מודגשת התפיסה הרואה באדם חלק מעולם היצורים החיים, הדומה להם במובנים רבים, ועם זאת נבדל מהם בהיותו יצור תבוני, העונה על צרכיו באמצעות הטכנולוגיה ותהליכי חשיבה ויצירה, ומונע משיקולים רגשיים, ערכיים ומוסריים.**מומלץ לעסוק בכל מאפיין חיים ביחידת זמן נפרדת(שיעור אחד).**השאלה שמלווה את יחידות הלימוד כמוטיב מנחה ומרכזי היא:* כיצד מבדילים בין יצורים חיים לבין דוממים(שאינם חיים)? מהם סימני החיים?
 |